NAZORAT-KASSA MAShINALARIDAN FOYDALANIShDA JAVOBGARLIKNI OShIRISh ChORA-TADBIRLARI TO‘G‘RISIDA

Nazorat-kassa mashinalarining texnik holati va ularning to‘g‘ri qo‘llanilishi uchun javobgarlikni oshirish, aholi bilan pulli hisob-kitoblarni amalga oshirishda ulardan noqonuniy foydalanish hollarining oldini olish maqsadida Vazirlar Mahkamasi qaror qiladi:
 1. Belgilansinki, nazorat-kassa mashinalarini mamlakatimizda ishlab chiqaruvchilar, ularni yetkazib beruvchilar va ulardan foydalanuvchilar, shuningdek ularga texnik xizmat ko‘rsatish va ularni ta’mirlash korxonalari foydalanilayotgan nazorat-kassa mashinalarining belgilangan texnik talablarga muvofiqligi, mashinaning daromad yashirilishiga ko‘maklashuvchi fiskal xotirasiga xizmat ko‘rsatuvchi dasturning noqonuniy o‘zgartirilganligi uchun amaldagi qonun hujjatlariga muvofiq jinoiy javobgarlikkacha bo‘lgan tartibda javob beradilar.
 3. Nazorat-kassa mashinalariga texnik xizmat ko‘rsatishni va ularni ta’mirlashni amalga oshiruvchi korxonalar va yakka tartibdagi tadbirkorlar ularni ta’mirlash hamda plombalash bo‘yicha talablarga qat’iy rioya etilishi uchun javob beradilar, fiskal xotiraga xizmat ko‘rsatish dasturlarining noqonuniy o‘zgartirilishi hollari to‘g‘risida soliq organlariga darhol xabar qilishlari shart.
 4. O‘zbekiston Respublikasi Davlat soliq qo‘mitasi manfaatdor vazirliklar va idoralar bilan birgalikda ikki hafta muddatda Aholi bilan pulli hisob-kitoblarni amalga oshirishda nazorat-kassa mashinalarini qo‘llash tartibi to‘g‘risidagi yangi nizomni ushbu qarorga muvofiq ishlab chiqsin va belgilangan tartibda tasdiqlasin.
 5. Davlat soliq qo‘mitasi, O‘zbekiston Respublikasi nazorat-kassa mashinalarini qo‘llash va ulardan foydalanishning belgilangan tartibiga rioya etilishi ustidan nazoratni kuchaytirsinlar.
 6. O‘zbekiston Respublikasi Adliya vazirligi Moliya vazirligi va Davlat soliq qo‘mitasi bilan birgalikda bir oy muddatda Vazirlar Mahkamasiga qonun hujjatlariga ushbu qarordan kelib chiqadigan o‘zgartirish va qo‘shimchalar to‘g‘risida takliflar kiritsin.
 7. Mazkur qarorning bajarilishini nazorat qilish O‘zbekiston Respublikasi Prezidentining Davlat maslahatchisi A.A. Azizov va O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.